****

Sveučilište Josipa Jurja Strossmayera u Osijeku

**GRADSKA I SVEUČILIŠNA KNJIŽNICA OSIJEK**

**HR - 31000 OSIJEK, Europska avenija 24**

tel.\*\*385(031)211-218, fax \*\*385(031) 211-218

OIB: 46627536930

IBAN: HR6723400091110548337

e-mail: [gisko@gskos.hr](mailto:gisko@gskos.hr)

WWW: [www.gskos.unios.hr](http://www.gskos.unios.hr)

**Služba nabave**

**Plan i program rada za 2022. godinu**

Služba nabave: Srđan Lukačević, viši knjižničar

**Uvod**

Planiranje je sastavni dio suvremenog procesa upravljanja, a podrazumijeva određivanje smjera za određeni sustav (program, uslugu, aktivnost) te vođenje tog sustava u tom smjeru.[[1]](#footnote-1) Strateško planiranje usmjereno je na širi kontekst ustanove te na njezine ciljeve i inicijative. Karakterizira ga, između ostalog, jasno definirana svrha institucije i uspostavljanje ciljeva i zadataka koji su u skladu s poslanjem ustanove. Strateško planiranje podrazumijeva poduzimanje najučinkovitijih radnji na najekonomičniji način, a rezultira korisnim i učinkovitim sustavom putem kojeg je moguće ustanoviti jesu li zadani ciljevi ostvareni. Strateško planiranje, dakle, usmjerava instituciju, i to na način da predstavlja njezin cilj, pojašnjava kako će ga postići i kako će znati je li ga postigla. Modeli suvremenog upravljanja stavljaju pred javne ustanove, uključujući i knjižnice, zahtjev za snošenjem odgovornosti za donesene odluke, osobito one koje se tiču novčanih sredstava. Iz tog je razloga prema Claytonu i Gormanu, strateško planiranje i u knjižnicama danas neophodno.[[2]](#footnote-2) Slijedom navedenog u nastavku će se prikazati plan i program nabave Gradske i sveučilišne knjižnice Osijek za 2021. godinu.

**Nabava građe**

**Redoviti programi**

* sustavna i organizirana izgradnja zbirki i fondova u tiskanom i elektroničkom obliku; prihvat obveznog primjerka publikacija hrvatskih izdavača, temeljenog na *Zakonu o knjižnicama* iz 2020.
* sustavna identifikacija i nabava domaće i strane građe (sve vrste korisnika, sva znanstvena i stručna područja)
* konzultiranje općih i posebnih izvora u svrhu prijedloga za nabavu
* nastavak prihvata i priprema donacija (dar) fizičkih i pravnih osoba
* razvrstavanje i odabir prinovljene građe
* priprema i distribucija građe u Odjel obrade
* izdavanje i pohrana popratne dokumentacije o građi (dostavnice, otpremnice, računi, popisi)
* izrada Kontrolnih listića o posjedovanju, načinu i količini nabave pojedinih naslova
* nastavak suradnje s Komisijom za nabavu
* izrada popisa viškova i raspačavanje građe zainteresiranim knjižnicama
* sustavna identifikacija i popunjavanje praznina u fondu kupnjom, zamjenom ili darom
* nastavak rada na praćenju izdavačke djelatnosti po kriteriju zavičajnosti
* praćenje Hrvatske retrospektivne bibliografije
* održavanje i izrada baze Deziderata
* izrada i održavanje baze podataka o pojedincima i ustanovama relevantnim za nabavu građe
* reorganizacija rada Službe nabave (s obzirom na broj djelatnika i obujam poslovanja)
* rad na intenziviranju suradnje s većim brojem knjižnica u cilju popunjavanja knjižničnih fondova i razmjene građe

**Stručno usavršavanje, edukacija, stručna suradnja**

* sudjelovanje na stručnim skupovima
* sudjelovanje u programima trajne izobrazbe knjižničara u okviru centra za stalno usavršavanje knjižničara (CSSU)
* posjeti sajmovima knjiga
* kontinuirana suradnja s izdavačima i distributerima

**Dodatni programi – Marketinški, promidžbeni, sponzorski**

* Nastavak objava propagandnih tekstova ''Đelo od Gisko predstavlja nove naslove u knjižnici'' na web portalu osijek031
* Nastavak objavljivanja kolumni u Glasu Slavonije pod nazivom "Đelo od Gisko u "gostima""
* Uređivanje društvenih mreža GISKO – Facebook, Twitter, Instagram
* Suradnja s izdavačkim kućama – sponzoriranje programskih aktivnosti GISKO (najčitatelj – odrasli i djeca, nagradne igre i sl.)
* Suradnja s izdavačkim kućama – susreti s autorima, predstavljanje knjiga …

1. Usp. McNamara, Carter. Strategic Planning in nonprofit or for-profit organizations, 1997. URL: <http://managementhelp.org/plan_dec/str_plan/str_plan.htm> (2010-02-02) [↑](#footnote-ref-1)
2. Usp. Clayton, Peter; Gorman, Gary E. Nav. dj., str. 18. [↑](#footnote-ref-2)